《和陈中川秋燕东关寺》
明代·陆深

太原城畔东关寺，合让元龙独倚楼。回首风烟成隔岁，当时游赏正高秋。

黄花破帽寒犹恋，紫塞浮云晚更稠。今夜灯前闻古调，三巴最苦若为酬。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。